ולנטין קסטז'אנוס

**ולנטין מריאנו חוסה קסטז'אנוס חימנס** (בספרדית: **Valentín Mariano José Castellanos Giménez**; נולד ב-3 באוקטובר 1998), הידוע גם בשם **טאטי קסטז'אנוס**, הוא כדורגלן ארגנטינאי המשחק כחלוץ בווסטהאם יונייטד מהפרמייר ליג ובנבחרת ארגנטינה.

## קריירת מועדונים
### קריירה מוקדמת
קסטז'אנוס החל את הקריירה שלו במחלקת הנוער של אוניברסידד דה צ'ילה, לאחר שכנער, נדחה על ידי ריבר פלייט ולנוס. ואת הופעת הבכורה שלו בקבוצה הבוגרת של אוניברסידד דה צ'ילה הוא ערך ב-6 באפריל 2017 כשעלה כמחליף בהפסד 0–2 לקורינתיאנס במסגרת גביע סודאמריקנה. אך הוא לא זכה לדקות במסגרת הליגה וב-18 ביולי 2017 הוא עבר בהשאלה למונטיווידאו סיטי טורקה מהליגה האורוגוואית השנייה בה כבש שני שערים ב-11 הופעות עד לסיום העונה ועזר למועדון לזכות באליפות ולהעפיל לליגה הבכירה. בעונתו הראשונה בליגת העל של אורוגוואי עונת 2018 כבש קסטז'אנוס 3 שערים ב-19 הופעות עד יולי. ב-1 ביולי 2018, הפך קסטאז'נוס ממושאל לשחקן של טורקה.

### ניו יורק סיטי
ב-27 ביולי 2018, עבר קסטז'אנוס לניו יורק סיטי מה-MLS בהשאלה עד סוף עונת 2018. ב-5 באוגוסט ערך קסטז'אנוס את הופעת הבכורה בניו יורק ואף כבש שער בכורה בתיקו 2–2 עם ונקובר וייטקאפס במסגרת הליגה. ואת העונה הראשונה שלו בקבוצה סיים עם שער אחד בעשר הופעות. ב-29 בנובמבר 2018 הודיעה ניורק סיטי כי היא ממשת את אופציית הרכישה שלה על קסטז'אנוס, וב-1 בינואר 2019 הפך קסטאז'אנוס לשחקנה של ניו יורק.  את עונתו המלאה הראשונה בקבוצה, עונת 2019 סיים קסטז'אנוס עם 11 שערים ב-31 הופעות. בעונת 2020 שקוצרה בשל מגפת הקורונה, כבש קסטז'אנוס 7 שערים ב-25 הופעות ולקראת סוף העונה זכה בתואר שחקן החודש בליגה לאוקטובר/נובמבר. עונת 2021 הייתה עונת השיא של קסטז'אנוס בניו יורק, ב-13 במאי 2021 חתם קסטז'אנוס על הארכת חוזה עד סוף שנת 2025. באוגוסט זכה בתואר שחקן החודש בליגה. ובסיום העונה הסדירה זכה קסטז'אנוס בתואר מלך השערים עם 19 שערים. בפלייאוף כבש קסטז'אנוס 3 שערים נוספים וזכה עם ניו יורק בגביע ה-MLS. ובסיום העונה נבחר להרכב העונה. קסטז'אנוס המשיך את יכולתו הטובה גם בעונת 2022, כשכבש 13 שערים ב-17 משחקים עד יולי.

#### השאלה לז'ירונה
ב-25 ביולי 2022, הושאל קסטז'אנוס לז'ירונה מהלה ליגה לעונה אחת. ב-14 באוגוסט 2022 ערך קסטז'אנוס את הופעת הבכורה שלו במועדון בהפסד 0–1 לולנסיה. ב-22 באוגוסט כבש קסטז'אנוס את שער הבכורה שלו במועדון בניצחון 3–1 על חטאפה. ב-25 באפריל 2023, הוא כבש רביעייה בניצחון 4–2 על ריאל מדריד. ואת העונה סיים כמלך השערים של המועדון עם 13 שערים ב-35 הופעות ליגה, אליהן הוסיף שער בשתי הופעות בגביע המלך.

### לאציו
ב-21 ביולי 2023, חתם קסטז'אנוס על חוזה בלאציו מהסרייה א'.  ב-20 באוגוסט 2023 ערך הופעת בכורה במועדון בהפסד 1–2 ללצ'ה. ב-8 באוקטובר כבש את שער הבכורה שלו בלאציו בניצחון 3–2 על אטאלנטה. ואת עונתו הראשונה במועדון עונת 2023/2024 סיים קסטז'אנוס עם 4 שערים ב-35 הופעות בליגה ובסך הכל עם 6 שערים ב-46 הופעות בכל המסגרות. בעונתו השנייה בלאציו חל שיפור ביכולתו של קסטאז'נוס, בליגה הוא כבש 10 שערים ב-29 הופעות וסיים את העונה כמלך שערי הקבוצה בליגה בצוותא עם עם פדרו. ובסך הכל הוא כבש 14 שערים ב-40 הופעות בכל המסגרות.
### וסטהאם יונייטד
ב-5 בינואר 2026 חתם על חוזה ל-4 וחצי שנים בווסטהאם יונייטד מהפרמייר ליג. יום לאחר מכן ערך הופעת בכורה במועדון בהפסד 1–2 לנוטינגהאם פורסט בליגה. ב-11 בינואר כבש קסטז'אנוס את שער הבכורה שלו עבור וסטהאם כשכבש את שער הניצחון בהארכה בניצחון 2–1 על ק.פ.ר. במסגרת הגביע האנגלי. ב-7 בפברואר 2026 כבש קסטאז'נוס את שער הפרמייר ליג הראשון שלו בניצחון 2–0 על ברנלי.

## קריירה בינלאומית
ב-20 באוגוסט 2024 זומן קסטז'אנוס לראשונה לסגל הנבחרת הבוגרת לקראת צמד המשחקים מול צ'ילה וקולומביה במסגרת מוקדמות מונדיאל 2026. ב-6 בספטמבר ערך קסטז'אנוס הופעת בכורה בנבחרת הבוגרת בניצחון 3–0 על צ'ילה. 

## סטטיסטיקות קריירה
### מועדונים
מעודכן ל-7 בפברואר 2026

### נבחרת
מעודכן ל-14 בנובמבר 2024

## תארים
### קבוצתיים
**מונטווידאו טורקה**
* הליגה האורוגוואית השנייה: 2017

**ניו יורק סיטי**
* גביע הליגה: 2021 

### אישיים
* שחקן החודש של ניו יורק סיטי: אוגוסט 2021,  ספטמבר 2021 
* שחקן החודש ב-MLS: אוקטובר/נובמבר 2020, אוגוסט 2021
* מלך השערים בליגה האמריקאית: 2021
* הרכב העונה בליגה האמריקאית: 2021

## קישורים חיצוניים

## הערות שוליים

קטגוריה:ספורטאים ארגנטינאים בצ'ילה
קטגוריה:ספורטאים ארגנטינאים בספרד
קטגוריה:ספורטאים ארגנטינאים באיטליה
קטגוריה:כדורגלני אוניברסידד דה צ'ילה
קטגוריה:כדורגלני מונטווידאו סיטי טורק
קטגוריה:כדורגלני ניו יורק סיטי
קטגוריה:כדורגלני ז'ירונה
קטגוריה:כדורגלני לאציו
קטגוריה:כדורגלני וסטהאם יונייטד
קטגוריה:כדורגלני נבחרת ארגנטינה
קטגוריה:דפים עם תרגומים שלא נסקרו
קטגוריה:ארגנטינאים שנולדו ב-1998